Diari Oficial de la Generalitat Valenciana


Sumari del DOGV 8701, del 19-12-2019 (2019/11289)

RESOLUCIÓ de 27 de novembre de 2019, de la presidència del Consorci Hospital General Universitari de València (CHGUV), per la qual, en incident d'execució de la Sentència 353/2018, de 5 de juliol, del Tribunal Superior de Justícia de la Comunitat Valenciana, Actuació 46/19, es reposa l'empleada pública de naturalesa juridicolaboral, amb caràcter fix, en una plaça d'infermera.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8701

Data del DOGV
:   19-12-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/11103


Data del document
:   27-11-2019

Organisme emissor
:   Consorci Hospital General Universitari de València

Tipus de document
:   Resolució

Descriptors 

:   * funcionari

RESOLUCIÓ de 27 de novembre de 2019, de la presidència del Consorci Hospital General Universitari de València (CHGUV), per la qual, en incident d'execució de la Sentència 353/2018, de 5 de juliol, del Tribunal Superior de Justícia de la Comunitat Valenciana, Actuació 46/19, es reposa l'empleada pública de naturalesa juridicolaboral, amb caràcter fix, en una plaça d'infermera. [2019/11715]  
  
Mitjançant la Resolució de la Presidència del Consorci Hospital General Universitari de València, de data 12 de novembre de 2018 (DOGV 8435, 30.11.2018), i en execució de la Sentència 353/2018, de 5 de juliol, del Tribunal Superior de Justícia de la Comunitat Valenciana, es disposa, en els apartats quart i cinqué, respectivament, el cessament de Sonia Segovia Albaráñez en el contracte d'infermera que amb data 25 d'abril de 2017 va subscriure amb el CHGUV, mitjançant el qual quedava adscrita amb caràcter provisional a la plaça número 34895, incardinada en el centre 1100, Unitat d'Infermeria d'Anestesiologia, Reanimació i Tractament del Dolor, i, en conseqüència, la inclusió en la borsa d'ocupació temporal de la categoria d'infermer/a amb ocupació del primer lloc.  
La representació processal de Sonia Segovia Albaráñez ha presentat un incident d'execució de sentència, mitjançant l'Actuació 46/19, de 15 d'abril, del Jutjat Contenciós Administratiu número 8 de València, i s'ha estimat la pretensió interposada «ANUL·LANT l'apartat cinqué de la Resolució de 16 d'octubre de 2018, de la Presidència del CHGUV, i l'apartat quart de la Resolució de 12 de novembre de 2018, del mateix òrgan, havent de ser reposada la Sra. Sonia Segovia Albaráñez a la seua condició d'empleada pública del CHGUV, subjecta al règim juridicolaboral, amb caràcter fix, en la plaça d'infermera en el contracte subscrit amb data 25.04.17, amb tots els efectes legals inherents a aquesta declaració, incloent-hi l'abonament dels salaris deixats de percebre des de la data del cessament, esdevingut el 12.12.17, i còmput del temps a l'efecte de triennis, mèrits, etc.», si bé la data de cessament reflectida no correspon amb la real la qual és el 12 de desembre de 2018.  
  
Vist l'apartat 2 de l'article 56 del Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors, i atés que la Sonia Segovia Albaráñez ha prestat serveis com a infermera amb nomenament com a personal estatutari fix des del 13 de desembre de 2018 al Centre de Salut d'Alboraia, pertanyent al Departament de València Clínic - la Malva-Rosa, de la Conselleria de Sanitat Universal i Salut Pública, és a dir, sense solució de continuïtat amb la data de cessament en el CHGUV, per la qual cosa no és procedent el pagament dels salaris de tramitació.  
  
Atesos els pronunciaments continguts en l'Actuació 46/19, de 15 d'abril, del Jutjat Contenciós Administratiu número 8 de València, i de conformitat amb el que disposen l'article 118 de la Constitució Espanyola; els articles 17.2 de la Llei orgànica 6/1985, d'1 de juliol, del poder judicial i l'article 103.2 de la Llei 29/1998, de 13 de juliol, reguladora de la jurisdicció contenciosa administrativa, que estableixen l'obligatorietat de compliment de les sentències i altres resolucions fermes dictades pels tribunals de justícia, i en virtut de l'Acord de 12.12.2003, del Consell de Govern, sobre delegació de competències, aquesta presidència del CHGUV resol:  
  
Primer  
Reposar a la condició d'empleada pública del CHGUV subjecta a règim juridicolaboral, amb caràcter fix, en la categoria d'infermera, Sonia Segovia Albaráñez, amb DNI \*\*\*\*\*051J, la qual queda adscrita amb caràcter provisional a la plaça número 34957, incardinada en el centre 1100, Unitat d'Infermeria d'Anestesiologia, Reanimació i Tractament del Dolor.  
  
Segon  
Suprimir Sonia Segovia Albaráñez de la borsa d'ocupació temporal de la categoria d'infermer del CHGUV.  
  
Tercer  
La Direcció de Recursos Humans del CHGUV formalitzarà els documents pertinents i realitzarà els actes administratius que escaiga per a l'eficàcia material d'aquesta resolució. A aquest efecte, la interessada haurà de personar-se en el termini de deu dies hàbils, comptadors des de l'endemà de la publicació d'aquesta resolució en el Diari Oficial de la Generalitat Valenciana, en les dependències de la direcció esmentada.  
  
  
Contra la present resolució, que esgota la via administrativa, pot interposar-se potestativament un recurs de reposició davant d'aquest mateix òrgan, en el termini d'un mes comptat des de l'endemà de la publicació, o, directament, un recurs contenciós administratiu en el termini de dos mesos comptats de la mateixa manera, davant del jutjat contenciós administratiu competent, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú; així com en els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 27 de novembre de 2019.- La presidenta del CHGUV i consellera de Sanitat Universal i Salut Pública: Ana Barceló Chico.